I tråd med datidens navneskikk i Skandinavia ble han vanligvis kalt ved sitt fornavn og patronym, med tiltaleformen «herr» som ble brukt om prester og adelsmenn. Lokalt i Vinje og Kviteseid ble han nok til vanlig kalt eller lignende. At slektsnavnet var i bruk i hans levetid viser likevel bl.a. en orasjon forfattet av nevøen Anders Paus ved Universitetet i Franeker i 1644, som nevøen dediserte til faren (Peders bror Hans Paus) og fire andre personer som hadde bekostet hans utdannelse (rikskansler Jens Bjelke, Bjelkes svigersønn Daniel Ottesen Bildt, admiral Sten Willumsen Rosenvinge og biskop Oluf Boesen).